Document ID: 32007D0013

KOMISIJOS SPRENDIMAS
2006 m. gruodžio 22 d.
pritaikantis Sprendimą 2002/459/EB dėl Traces kompiuterių tinklo vienetų sąrašo papildymo, atsižvelgiant į Bulgarijos ir Rumunijos įstojimą
(pranešta dokumentu Nr. C(2006) 6810)
(Tekstas svarbus EEE)
(2007/13/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Bulgarijos ir Rumunijos stojimo sutartį, ypač į jos 4 straipsnio 3 dalį,
atsižvelgdama į Bulgarijos ir Rumunijos stojimo aktą, ypač į jo 56 straipsnį,
kadangi:
(1)
2005 m. stojimo akte nebuvo numatyta pritaikomųjų pataisų, kurių reikia tam tikriems aktams dėl Bulgarijos ir Rumunijos įstojimo į ES. Šias pritaikomąsias pataisas reikia priimti iki įstojimo, kad jos būtų taikytinos nuo įstojimo.
(2)
1990 m. birželio 26 d. Tarybos Direktyvoje 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (1), ypač jos 20 straipsnio 1 dalyje numatoma įdiegti kompiuterinę sistemą, kuri sujungtų valstybių narių veterinarijos institucijas.
(3)
2002 m. birželio 4 d. Komisijos sprendime 2002/459/EB, pateikiančiame ANIMO kompiuterių tinklo vienetų sąrašą ir panaikinančiame Sprendimą 2000/287/EB (2), valstybėse narėse nustatomas ANIMO sistemos vienetų sąrašas ir jų identifikavimas.
(4)
2004 m. kovo 30 d. Komisijos sprendime 2004/292/EB dėl Traces sistemos įdiegimo ir iš dalies keičiančiame Sprendimą 92/486/EEB (3) nustatomas reikalavimas naudoti Traces kompiuterinę sistemą, skirtą atsekti gyvūnų judėjimą ir tam tikrų produktų vežimą Bendrijos vidaus prekybos ir importo sistemoje.
(5)
Siekiant užtikrinti Traces kompiuterinės sistemos veikimą, reikėtų identifikuoti Bulgarijoje ir Rumunijoje esančius įvairius vienetus.
(6)
Sprendimas 2002/459/EB turi būti atitinkamai iš dalies pakeistas.
(7)
Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2002/459/EB priedas iš dalies keičiamas pagal šio sprendimo priedą.
2 straipsnis
Šis sprendimas taikomas tik Rumunijos ir Bulgarijos stojimo sutarties įsigaliojimo atveju ir tik nuo šios sutarties įsigaliojimo dienos.
3 straipsnis
Šis sprendimas skirtas valstybėms narėms.
Priimta Briuselyje, 2006 m. gruodžio 22 d.

Labels: 7
3
6
12
18
15